Държавен вестник, бр. 26, 2019 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  26
16. организира разработването, съгласува 
и предлага на Министерския съвет проекти 
на нормативни актове в областта на здраве­
опазването;
17. утвърждава методически указания, 
свързани с лечебната и здравната дейност;
18. сключва международни договори в 
областта на здравеопазването и контролира 
действията по изпълнението им;
19. ръководи дейността по разработването, 
представянето и изпълнението на българските 
позиции пред структурите на Европейския 
съюз в областта на здравеопазването;
20. осъществява координация между ми­
нистерството и другите органи на изпълни­
телната власт, Националната здравноосигу­
рителна каса и съсловните организации на 
лекарите, лекарите по дентална медицина, 
медицинските сестри, акушерките, асоци­
ираните медицински специалисти, магистър-
фармацевтите, помощник-фармацевтите и 
зъботехниците;
21. създава със заповед консултативни 
съвети, комисии и експертни работни групи, 
които се подпомагат от административните 
звена на министерството;
22. издава удостоверения за признаване на 
професионална квалификация по медицинска 
професия и на специализации в областта на 
здравеопазването;
23. издава удостоверения на медицински 
специалисти, свързани с правото да упраж­
няват медицинска професия;
24. издава разрешения и удостоверения по 
Закона за защита от вредното въздействие 
на химичните вещества и смеси, Закона за 
водите, Закона за храните и Закона за здра­
вословни и безопасни условия на труд, както 
и сертификати и балнеологични оценки за 
минерални води;
25. изпълнява държавната политика за 
концесии в областта на здравеопазването, 
като изпълнява правомощията на концедент 
и останалите действия по чл. 39, ал. 1 от 
Закона за концесиите;
26. осъществява финансовата политика на 
министерството;
27. ръководи дейността по управлението и 
развитието на човешките ресурси;
28. отговаря за разработването и поддър­
жането на готовността за изпълнението на 
военновременния план и комуникационно-
информационната система за управление при 
бедствия;
29. ръководи, организира и контролира 
дейността по защита на класифицираната 
информация в министерството;
30. осъществява контрол върху дейността 
на второстепенните разпоредители с бюджет 
към министерството;
31. осъществява и други правомощия, 
възложени му със закон или с акт на Ми­
нистерския съвет.
Чл. 6. При осъществяване на своите пра­
вомощия министърът издава правилници, 
наредби, инструкции и заповеди.
Чл. 7. Министърът провежда информа­
ционната политика на министерството и 
осигурява информация на обществеността за 
неговата дейност.
Раздел III
Политически кабинет
Чл. 8. (1) Министърът на здравеопазването 
образува на свое пряко подчинение полити­
чески кабинет със съвещателни, контролни и 
информационно-аналитични функции, който 
го подпомага при формулирането и разработ­
ването на конкретни решения за провеждане 
на правителствената политика в областта на 
здравеопазването и при представянето є пред 
обществото.
(2) Политическият кабинет включва за­
местник-министрите, началника на кабинета, 
парламентарния секретар и директора на ди­
рекция „Връзки с обществеността и протокол“.
(3) Политическият кабинет:
1. подпомага министъра при изготвянето 
на решения, осигуряващи провеждането на 
правителствената политика в областта на 
здравеопазването, и следи за изпълнението им;
2. осъществява връзките на министъра 
и на министерството с другите органи на 
изпълнителната и на законодателната власт;
3. организира и осъществява връзките на 
министъра с обществеността;
4. периодично събира, обобщава и анализи­
ра информация, необходима за разработване 
на политиката в областта на здравеопазването.
(4) Към политическия кабинет на минис­
търа се назначават съветници по определени 
въпроси, които не могат да изпълняват функ­
ции на управление, експерти и технически 
сътрудници.
(5) Съветниците и експертите към поли­
тическия кабинет на министъра:
1. събират, обобщават и анализират ин­
формация, необходима за стратегическото 
планиране и разработването на проекти на 
политически решения;
2. подготвят справки, анализи, експертни 
становища и други материали по въпроси, 
които се разглеждат от политическия кабинет 
на министъра.
(6) Работата на политическия кабинет се 
организира от началника на кабинета.
Чл. 9. (1) Министърът на здравеопазването 
ежеседмично провежда заседания на полити­
ческия кабинет.
(2) В заседанията на политическия кабинет 
може да участва главният секретар, а при 
необходимост – и директори на дирекции.